ΧΕΒΕΛΙΟΥΣ
ΒΑΡΣΟΒΙΑ, ΠΟΛΩΝΙΑ
13 ΙΑΝΟΥΑΡΙΟΥ 22 ΩΡΕΣ ΠΡΙΝ ΤΟ ΣΗΜΑ ΚΙΝΔΥΝΟΥ
Ξέρω ότι σήμερα είναι Τετάρτη,
αλλά ίσως μπορούμε να αλλάξουμε λίγο την πραγματικότητα.
Αν ακούσουμε όλοι αυτό το τραγούδι, θα έρθει η Παρασκευή πιο γρήγορα;
Για να δούμε.
Τι; Κοιμάται ακόμα η Μόνικα;
Ευτυχώς, ναι.
Έχει ΙΚΕΑ στο Μάλμε.
Θα της πάρω μια κούνια.
Πότε θα γυρίσεις;
Πιο σύντομα απ' όσο θα ήθελες.
Να προσέχεις τη μάνα σου και την αδερφή σου.
Αντί να κάνεις παρέα με τον Ματσόσεκ. Φέρσου σαν άντρας.
Άσ' τον ήσυχο. Το τσάι σας.
-Ευχαριστώ. -Παρακαλώ.
Θέλετε
ομελέτα ή αυγά μάτια;
-Ομελέτα. -Μάτια.
Μάτια, λοιπόν.
Δεν ξέρω, θα δείξει.
Έλα.
-Έρχομαι. -Άγκα!
Τα σάντουιτς!
-Πόσο του μηνός έχουμε; -13.
Ευτυχώς, δεν είναι Παρασκευή.
Θα πάρεις ένα Scania. Το ΜΑΝ σου επιθεωρείται.
Εντάξει;
Ναι.
Κι αυτό.
Καλό δρόμο.
Ευχαριστώ.
ΠΟΛΩΝΙΚΕΣ ΕΝΟΠΛΕΣ ΔΥΝΑΜΕΙΣ
Καλημέρα.
Επιτέλους.
Οι αγρότες απεργούν.
Πόσα είναι;
Δεν θα τα κουβαλήσουμε εμείς.
Γαμώτο.
Ναι, είναι πολλά.
Γαμώτο.
Είναι Τετάρτη, 13 Ιανουαρίου, 8:30 π.μ.
Στα βόρεια, απ' τη Βαρμία ως τη Μαζουρία,
αναμένονται ισχυροί άνεμοι 120 χιλιομέτρων την ώρα,
έντονη βροχόπτωση και χιονόνερο. Η θερμοκρασία θα είναι…
Κοίτα.
…δύο με πέντε βαθμοί Κελσίου, αλλά η αίσθηση θα 'ναι χαμηλότερη.
Γαμώτο.
Κυρία Κατσκόφσκα, ταξίδευε συχνά ο σύζυγός σας στη Σουηδία;
Συχνά, ταξίδευε ακόμη και τέσσερις φορές τον μήνα.
Άρα ήξερε το δρομολόγιο;
Βασικά, ήταν το μόνο δρομολόγιο που έκανε.
Και πόσο συχνά έπαιρνε το Χεβέλιους;
Δεν ξέρω ακριβώς,
αλλά συχνά.
Και τράβηξε κάτι την προσοχή του;
Σας μίλησε μήπως για τις ανησυχίες του;
Τον ανησυχούσε τίποτα; Μήπως πρόσεξε κάτι;
Δεν του άρεσε να ταξιδεύει με πλοίο τον χειμώνα.
Φοβόταν τις καταιγίδες.
-Όταν ταξίδευε με το Χεβέλιους; -Όχι μόνο.
Κι όταν έπαιρνε το Χεβέλιους;
Ναι.
Κι όταν έπαιρνε το Καρκονόσε;
Με συγχωρείτε.
Αυτό δεν έχει καμία σχέση με την υπόθεση.
Προσπαθώ να δείξω
ότι ο κος Κατσκόφσκι φοβόταν γενικά να διασχίσει τη Βαλτική τον χειμώνα,
όχι μόνο όταν έπαιρνε το Χεβέλιους. Σωστά, κα Κατσκόφσκα;
Εντάξει, ας επιστρέψουμε στο θέμα μας.
Θα ξαναρωτήσω. Σας είπε τίποτα για το Χεβέλιους;
Για τη συμπεριφορά του κυβερνήτη ή του πληρώματος;
Μην κάνετε υποδείξεις, παρακαλώ.
Σιωπή, κύριε Μπούτζις.
Λοιπόν, μπορείτε να μας πείτε
αν ο άντρας σας είπε τίποτα για τον κυβερνήτη ή το πλήρωμα;
Κύριε, δεν ξέρω τι υπονοείτε.
Δεν ξέρω τι νόημα έχει όλο αυτό ή τι γυρεύω εδώ.
Με έχουν εξαπατήσει όλοι.
Κανείς δεν μου ζήτησε συγγνώμη για ό,τι έγινε.
Πήγα να πάρω τον άντρα μου από το Σβινοούστσιε,
γιατί μου είπαν ότι είχε επιζήσει.
Κι όταν έφτασα εκεί με τον γιο μου, αποδείχτηκε ότι είχαν κάνει λάθος.
Λάθος, καταλάβατε;
Μπορείς να κάνεις λάθος όταν παίρνεις κάποιον τηλέφωνο,
όχι όταν ελέγχεις ποιος επέζησε.
Ξέρετε πώς ένιωσα όταν συνειδητοποίησα
ότι πήγα μέχρι εκεί για να υποδεχτώ έναν άγνωστο;
Κυρία μου, καταλαβαίνουμε την πικρία σας.
Λυπούμαστε βαθύτατα για αυτήν την παράβλεψη.
Ωστόσο, ίσως να μην είχε συμβεί αν το Χεβέλιους και ο κυβερνήτης…
Κύριε…
Κύριε, σας διαβεβαιώνω, ότι νιώθω πολύ θυμό και οργή
για τον κυβερνήτη και το πλήρωμα,
αλλά βλέπω τι συμβαίνει εδώ.
Μπορεί να είμαι ταπεινή, αλλά δεν είμαι ηλίθια.
Βλέπω τι κάνετε, κύριοι.
Είστε όλοι τόσο σπουδαίοι, αλλά κοιτάτε μόνο το συμφέρον σας.
Ενώ εγώ πρέπει να πληρώσω τα χρέη του άντρα μου.
Ηρεμήστε, παρακαλώ…
Όχι! Σας παρακαλώ, μη με διακόπτετε. Αφήστε με να τελειώσω.
Δεν με νοιάζει αν φταίει ο κυβερνήτης. Ένα πράγμα είναι σίγουρο.
Το κράτος απέτυχε. Το κράτος που εσείς εκπροσωπείτε εδώ.
Αποτύχατε! Όλοι σας! Δεν ήσασταν αρκετά προσεκτικοί.
Και τώρα πληρώνουν οι χήρες και οι οικογένειες των θυμάτων.
Θα ήθελα μόνο
να μας αφήσετε ήσυχους.
Να τελειώσει όλο αυτό.
Γιατί ξέρω
ότι δεν θα αποδοθεί δικαιοσύνη εδώ.
Κανείς εδώ δεν θέλει να μάθει την αλήθεια.
Το συνειδητοποίησα όταν μου είπε κάποιος τι έπρεπε να καταθέσω.
Ποιος;
Κι εγώ θέλω μόνο…
Θέλω να μάθω τι ένιωθε ο άντρας μου
καθώς πέθαινε.
Σκεφτόταν εμένα, τα παιδιά μας;
Τι εννοείτε ότι σας είπαν τι να καταθέσετε;
Δεν έχει σημασία.
-Με συγχωρείτε. -Τι μετέφερε ο άντρας σας;
-Όπλα; -Ησυχία, παρακαλώ!
Ησυχία!
Ησυχία, παρακαλώ!
Κυρίες και κύριοι, κάντε ησυχία!
Ησυχία, παρακαλώ!
Καλούμε τον επόμενο μάρτυρα στο εδώλιο.
Συγγνώμη, έχω άλλη μια ερώτηση. Ο άντρας σας ήξερε τι μετέφερε;
Δίνε του!
Ηρέμησε.
Είστε ειδικός στην τοξικολογία, σωστά;
Ναι.
Εξετάσατε το περιεχόμενο του στομάχου
των νεκρών μελών του πληρώματος του Χεβέλιους;
Ναι, μερικών εξ αυτών.
Υπήρξε κάτι αξιοσημείωτο που σας τράβηξε την προσοχή;
Βρέθηκαν ίχνη αλκοόλ στο στομάχι ενός ατόμου.
Επομένως,
θα μπορούσε κανείς να υποθέσει
ότι τα μέλη του πληρώματος ίσως ήταν μεθυσμένα;
Δεν μπορώ να το επιβεβαιώσω με σιγουριά.
Δεν το αποκλείω όμως.
Αν δεν μπορεί να επιβεβαιωθεί, δεν μπορεί να χρησιμοποιηθεί.
Δεν σας έδωσα τον λόγο.
Μιλήσατε για ίχνη αλκοόλ.
Για ποιο άτομο μιλάτε;
Για τον κο Σκριπτσίνσκι.
-Ο άντρας μου μισούσε το αλκοόλ. -Ησυχία, παρακαλώ.
-Λέτε ψέματα! -Ησυχία!
-Δεν έχουμε άλλες ερωτήσεις. -Ευχαριστούμε.
-Συγγνώμη, έχω μια ερώτηση. -Εντάξει, κύριε συνήγορε.
Εξετάστηκε το πτώμα του πλοιάρχου Ουγασέβιτς
για ίχνη αλκοόλ;
Ναι, φυσικά.
Και;
Δεν εντοπίστηκαν ίχνη αλκοόλ.
Δεν έχω άλλες ερωτήσεις.
-Μπορείτε να φύγετε. -Ευχαριστώ.
Θέλουμε να καλέσουμε ως μάρτυρα
τον ταγματάρχη Άρτουρ Φέρεντς.
Ησυχία, παρακαλώ.
Το ονοματεπώνυμό σας, παρακαλώ.
Άρτουρ Αντόνι Φέρεντς. Είμαι ταγματάρχης.
Ερεύνησα το ναυάγιο του Χεβέλιους εκ μέρους της υπηρεσίας πληροφοριών.
Να σας θυμίσω ότι έχετε ορκιστεί.
Μπορώ να κάνω μια ερώτηση;
-Εντάξει. -Ευχαριστώ.
Γιατί ξεκίνησε έρευνα η υπηρεσία πληροφορίων;
Εξαιτίας του φορτίου;
Δεν καταλαβαίνω την ερώτηση.
Εξετάσαμε το ενδεχόμενο σαμποτάζ ή τρομοκρατικής επίθεσης.
Και;
Απορρίφθηκε.
Κατά την έρευνα, βρήκαμε άλλα ενδιαφέροντα στοιχεία.
Τι στοιχεία;
Αυτά είναι τα ιατρικά αρχεία του πλοιάρχου Αντρέι Ουγασέβιτς.
Παρακαλώ, δώστε μας τα έγγραφα.
Ευχαριστώ.
Πέρυσι, ο πλοίαρχος είχε ένα σοβαρό ατύχημα.
Σύμφωνα με τα συνημμένα εξιτήρια,
δεν ήταν σε θέση να οδηγεί οχήματα.
Ο άντρας μου επισκέφτηκε νευρολόγο, που τον έκρινε ικανό για οδήγηση.
Εντάξει, θα καταγραφεί, κυρία Ουγασέβις.
Αλλά θα χρειαστούμε βεβαίωση απ' τον γιατρό.
-Έχετε τη βεβαίωση; -Την έχει ο Κουμπάρα.
Κύριε ταγματάρχη, συνεχίστε.
Ευχαριστώ.
Δεν είχε μόνο ο πλοίαρχος σοβαρά προβλήματα υγείας
που μπορούν να επηρεάσουν την ικανότητα πλοήγησης
και την ικανότητα εκτίμησης της κατάστασης στη θάλασσα.
Λίγο πριν το ναυάγιο, ο Βάλντεμαρ Σκριπτσίνσκι,
υπεβλήθη σε επέμβαση στα μάτια.
Σκοτώσατε τον άντρα μου και τώρα τον προσβάλλετε!
Ησυχία, παρακαλώ!
Ενώ καλούσε για βοήθεια κι εξέπεμπε σήμα κινδύνου,
ο εν λόγω ανθυποπλοίαρχος έδωσε λάθος συντεταγμένες,
το οποίο ίσως καθυστέρησε την επιχείρηση διάσωσης.
-Τι εννοείτε; -Έβλεπε καλά.
Ησυχία, παρακαλώ!
Τι εννοείτε;
Εσείς και οι συνεργάτες σας είστε ερασιτέχνες.
Ξέρετε για το ναυτικό όσα ξέρω εγώ για το σούμο.
Ο κυβερνήτης είναι αυτός που δίνει τη θέση του πλοίου.
Σωστά, κύριε Κουμπάρα;
Ησυχία, παρακαλώ.
Κυρίες και κύριοι, ησυχία!
Πώς ξέρουμε ότι έδωσαν λάθος θέση; Δεν το βρίσκω σε κανένα έγγραφο.
Η διάσωση καθυστέρησε επειδή δεν ήξεραν τη θέση τους.
Πες μου, Πιοτρ.
Γιατί μας σαμποτάρεις;
Δεν σας σαμποτάρω.
Απλώς μου φαίνεται ποταπό όλο αυτό.
Θέλετε να παρουσιάσετε τον Ουγασέβιτς ως ανίκανο να κυβερνήσει πλοία;
Χένρικ, είναι ποταπό.
Ακόμη κι αν έφταιγε, δεν μπορεί να ταπεινωθεί έτσι.
-Η ετυμηγορία πρέπει να 'ναι αμερόληπτη. -Θα είναι.
Ο Αντρέι ήταν φίλος μου. Η αλήθεια είναι ότι έδωσε λάθος θέση.
Ήμουν στη γέφυρα και τον άκουσα.
Πώς το ξέρεις; Αφού δεν πήγες εκεί.
Ήταν λάθος! Άκουσα τα μηνύματά τους.
Φαινόταν σαν να ήταν στη στεριά.
Δεν με πιστεύεις;
Τουλάχιστον φανείτε λίγο αντικειμενικοί.
Γιατί αγνοούμε εντελώς τον εφοπλιστή;
Ή τα προβλήματα του πλοίου.
Πιοτρ, ήταν και δικό σου πλοίο.
Ήσουν κι εσύ υπεύθυνος γι' αυτό.
Κοιτάξου στον καθρέφτη και αναρωτήσου
τι έκανες για να αποτρέψεις αυτήν την τραγωδία.
Ήρθες να ζητήσεις τη συμβουλή μου;
Όχι, είναι αργά πια.
Είχες δίκιο. Δεν έπρεπε να ανακατευτώ.
Θα σταυρώσουν τον Ουγασέβιτς και το πλήρωμα
χωρίς να ιδρώσει το αυτί τους.
Κι εγώ θα υπογράψω.
Κάνουν ό,τι θέλουν.
-Δεν τους ελέγχει κανείς. -Εσύ.
Εσύ τους ελέγχεις.
Είμαι απλώς ένα φύλλο συκής σ' αυτήν την υπόθεση.
Γιε μου, τώρα το κατάλαβες;
Πλέουμε σε μια θάλασσα γεμάτη σκατά. Όπως πάντα.
Κάποτε η ακτοπλοΐα ήταν μια περιπέτεια.
Τώρα είναι μπίζνες.
Αυτό δεν θα αλλάξει.
Ο Κοβάλικ είναι μεγάλο κάθαρμα.
Αλλά ευημερεί σ' αυτόν τον νέο κόσμο.
Γι' αυτό θα κερδίσει πάλι.
Κι εσύ θα χάσεις.
Πάμε μέσα;
Όχι.
Η θάλασσα είναι όμορφη σήμερα.
Έχεις κάτι για μένα;
Βλέπεις τη μάνα σου;
Φεύγεις κιόλας;
Ναι, θα έρθω πάλι όταν τελειώσει η δίκη.
Ξέρεις, όταν ήσουν μικρός, συχνά πήγαινα για κολύμπι,
κι εσύ στεκόσουν στην ακτή
και μου φώναζες να γυρίσω πίσω.
Θυμάσαι;
Φοβόσουν ότι δεν θα γυρνούσα.
Γιε μου…
Ξέρεις ότι η θάλασσα δεν είναι το παν, έτσι;
Όλα περνάνε.
Δεν θέλω να καταλήξεις σαν αυτόν.
Μαμά…
Νομίζω ότι θα τραβήξει κι άλλο.
Κοντεύω να τρελαθώ εδώ.
Η θεία μ' έχει ζαλίσει. Με ρωτάει συνέχεια πώς νιώθω.
Κάνε λιγάκι υπομονή.
Μαμά, γιατί φέρονται τόσο άδικα στον μπαμπά;
Δεν ξέρω.
Μην το σκέφτεσαι όμως.
Μη διαβάζεις εφημερίδες. Και μην ακούς τι λένε στην τηλεόραση.
Όχι.
-Σ' αγαπώ. -Κι εγώ σ' αγαπώ.
Γεια.
Δεν ξέρω αν μπορείτε να κερδίσετε.
Δεν ξέρω, συγγνώμη. Κάνω ό,τι μπορώ.
Θα τα φορτώσουν όλα στον Αντρέι;
Ξέρεις πώς νιώθει η Άγκα;
Πρέπει να δείξετε ότι δεν ήταν λάθος του που έστρεψε το πλοίο.
-Σίγουρα είχε κάποιον λόγο. -Κι εγώ έτσι νομίζω.
Αλλά αν δεν ξέρουμε τον λόγο,
η υπόθεση είναι χαμένη.
Και το στρατιωτικό φορτίο;
Το πλοίο πρέπει να ήταν υπερφορτωμένο.
Θα μπορούσαμε να το χρησιμοποιήσουμε κάπως αυτό;
Τα φέρι πλέουν συχνά υπερφορτωμένα. Κι όμως φτάνουν στα λιμάνια τους.
Το Χεβέλιους ανετράπη επειδή στράφηκε. Δεν γίνεται υπό τέτοιες συνθήκες.
Θες να έρθουμε μαζί σου;
Όχι, ευχαριστώ. Δεν χρειάζεται.
-Σίγουρα; Αν χρειάζεσαι… -Σίγουρα.
Θέλω να τελειώσει αυτό επιτέλους.
Για να σαλπάρω πάλι και να βγάλω λεφτά.
Τι;
Ευχαριστώ, κύριε Γιανίτσκι. Δεν έχω άλλες ερωτήσεις.
Υπάρχουν άλλες ερωτήσεις για τον κο Γιανίτσκι;
Ναι, παρακαλώ.
Παρακαλώ.
Κύριε Γιανίτσκι,
θα ήθελα να ξεκαθαρίσω κάποια πράγματα,
μιας και είστε ειδήμων σ' αυτό που με ενδιαφέρει.
Ξέρατε ότι το Χεβέλιους είχε προβλήματα σταθερότητας;
Ναι. Όλοι το ήξεραν.
Και ξέρετε γιατί δεν ήταν σταθερό;
Ο μάρτυρας δεν μπορεί να το γνωρίζει αυτό.
Μήπως φταίει το γεγονός
ότι μετά τη φωτιά στο πάνω κατάστρωμα το 1986,
για λόγους οικονομίας, έριξαν τσιμέντο στο κατάστρωμα,
υπερφορτώνοντας το πλοίο κατά 115 τόνους
σε ύψος τριών ορόφων πάνω από την ίσαλο γραμμή;
Κύριε Μπούτζις,
τα πλοία επισκευάζονται και το βάρος τους αλλάζει.
Όπως και η σταθερότητα. Πού θέλετε να καταλήξετε;
Αναρωτιέμαι γιατί ένα τόσο ασταθές πλοίο επετράπη να σαλπάρει με τέτοιο καιρό.
Όπως είπα, όταν σάλπαρε το Χεβέλιους, ο καιρός δεν ήταν τόσο κακός.
Έπνεαν άνεμοι έξι με εφτά μποφόρ.
Άρα ο κυβερνήτης έκανε καλά που σάλπαρε.
Τα έξι εφτά μποφόρ δεν είναι πολλά για ένα φέρι τέτοιου μεγέθους, σωστά;
-Όχι. -Επαναλαμβάνω, λοιπόν.
Απ' όσο ξέρετε, ο κυβερνήτης δεν έθεσε σε κίνδυνο κανέναν.
Μάλλον όχι.
Μάλλον όχι;
Γιατί "μάλλον";
Πήρε την πρόγνωση του καιρού από σας, απ' το Λιμεναρχείο, σωστά;
Ναι.
Εσείς αφήσατε το πλοίο να σαλπάρει, σωστά;
Ναι.
Μπορείτε να μου πείτε, λοιπόν, πώς είναι δυνατόν
να αφήσατε το Χεβέλιους να σαλπάρει,
ενώ ξέρατε ότι είχε κακοκαιρία μετά το Ρίγκεν;
-Όχι, δεν το ξέραμε αυτό. -Ενδιαφέρον.
Έχω εδώ
μια γερμανική ειδοποίηση για τον καιρό.
Εστάλη στις 13 Ιανουαρίου, στις 11:00 μ.μ.
Προειδοποιεί για έναν τυφώνα στη Βόρεια Θάλασσα.
Παρακαλώ;
Ήρθα να καταθέσω. Βίτολντ Σκίρμουντ.
Καθίστε. Ανακρίνουν ακόμη τον Γιανίτσκι.
Δεν γνωρίζαμε γι' αυτήν την ειδοποίηση.
Η ειδοποίηση εστάλη σε όλα τα λιμάνια της Βαλτικής.
Την αγνοήσατε όμως. Γιατί;
Μήπως επειδή κανείς στο Λιμεναρχείο,
και το τονίζω, στο Λιμεναρχείο του Σβινοούστσιε,
δεν ξέρει γερμανικά;
Έπρεπε να 'ναι στα αγγλικά.
Αγνοήσατε έναν τυφώνα με ανέμους που ξεπερνούσαν τα 180 χιλιόμετρα την ώρα!
Δεν μπορεί να ήταν τόσο ισχυρός.
Κύριε, αυτό λέει ξεκάθαρα "98 κόμβοι".
Είναι 180 χιλιόμετρα την ώρα. Ούτε μαθηματικά δεν ξέρετε;
Δεν υπάρχουν τέτοιοι τυφώνες.
Έκπληξη!
Δεν έχω άλλες ερωτήσεις.
Ευχαριστούμε.
Με συγχωρείτε, κύριε πρόεδρε.
Κύριε Μπούτζις, παρ' όλα αυτά, άλλα φέρι, όπως το δικό μου,
έφτασαν στο λιμάνι.
Ούτε εσείς, κύριε Κουμπάρα, ειδοποιήσατε τον Ουγασέβιτς.
Αν και, απ' όσο ξέρω, τα ανεμόμετρά σας
ήταν εκτός κλίμακας.
-Ερχόσασταν απ' το Ρίγκεν, σωστά; -Μη με κατηγορείτε, παρακαλώ.
Δεν έκανε τόσο κακό καιρό.
Ο Ουγασέβιτς πιθανότατα έστρεψε το πλοίο για να κρυφτεί πίσω από το Ρίγκεν.
Γι' αυτό άρχισε να ουριοδρομεί, αν ξέρετε τι εννοώ.
Ναι. Γιατί ήθελε όμως να κρυφτεί, αν ο καιρός δεν ήταν τόσο κακός;
Ψειρίζετε τα πάντα, κύριε! Ψειρίζετε τα πάντα!
Η θεωρία ότι φταίει ο κυβερνήτης δεν στέκει.
Το Χεβέλιους ήταν ένα ασταθές σαπιοκάραβο
με ελαττωματικούς απωθητές κι ελαττωματικό σύστημα έρματος.
Απορώ πώς δεν είχε βυθιστεί νωρίτερα.
Το κόστος μειώθηκε σε βάρος της ασφάλειας. Να το αποτέλεσμα.
Κύριε, το Χεβέλιους υποβλήθηκε σε επισκευές σε αξιόπιστα ναυπηγεία.
Ας τελειώνουμε μ' αυτήν την ιστορία.
-Κε Γιανίτσκι, μπορείτε να φύγετε. -Έχω άλλη μια ερώτηση.
-Ησυχία, παρακαλώ! -Έχω άλλη μια ερώτηση!
Θα διακόψουμε για δέκα λεπτά.
Μετά θα καλέσουμε τον επόμενο μάρτυρα. Ευχαριστώ πολύ.
Τι φιάσκο!
Ποιος έφερε σ' επαφή την κα Ουγασέβιτς με τον Μπούτζις;
Πού να ξέρω;
Γιας, ηρέμησε.
Γαμώτο!
Είμαι ήρεμος σαν μοναχός! Ποιος το έκανε;
Εγώ.
Μάλιστα. Τώρα ξέρουμε.
-Αλληλούια. -Έπρεπε να φροντίσω την κα Ουγασέβιτς.
Κύριοι, ηρεμήστε.
Τώρα θα μιλήσουμε με τον…
-Σκίρμουντ. -Σωστά. Όλα θα πάνε καλά.
-Γιας, όλα θα πάνε καλά. -Εντάξει, το ελπίζω.
Εμείς θα μιλήσουμε αργότερα.
Σας θυμίζω ότι έχετε ορκιστεί.
Κύριε Σκίρμουντ, ήσασταν στη γέφυρα λίγο πριν το ναυάγιο.
Ναι, για λίγο.
Μπορείτε να μας πείτε με δικά σας λόγια τι συνέβαινε στη γέφυρα;
Τι νομίζετε;
Παλεύαμε με τον καιρό.
Όπως κι εσείς στο Καρκονόσε.
Και μπορείτε να μας πείτε τι κάνατε στη γέφυρα;
Είχα βάρδια.
-Ο κυβερνήτης πού ήταν; -Κοιμόταν.
Ησυχία, κυρίες και κύριοι.
Ησυχία, παρακαλώ.
Θέλετε να πείτε
ότι ο κυβερνήτης δεν ήταν στη γέφυρα κατά τη διάρκεια της καταιγίδας;
Προφανώς, μόλις άρχισαν τα προβλήματα, ο κυβερνήτης εμφανίστηκε.
Κύριε, ήταν δική σας απόφαση να γεμίσετε τις αριστερές δεξαμενές;
Όχι, ο ανθυποπλοίαρχος Σκριπτσίνσκι πήρε αυτή την απόφαση.
Επειδή ο άνεμος έκανε το πλοίο να γέρνει δεξιά,
αποφασίσαμε να μειώσουμε την κλίση γεμίζοντας την αριστερή πλευρά.
Αυτό μείωσε την κλίση για λίγο.
Γιατί μόνο για λίγο;
Μόλις στρέψαμε το πλοίο, οι δυνάμεις
το έκαναν να ανατραπεί.
Γιατί στρέψατε το πλοίο;
Δεν ξέρω.
Δεν ήμουν πια στη γέφυρα.
-Πού ήσασταν; -Ορίστε;
Πού ήσασταν;
Στο μηχανοστάσιο.
Για να ελέγξω τις βαλβίδες έρματος.
Κύριε Σκίρμουντ,
σας αρέσει να πίνετε;
-Αυτό είναι εξωφρενικό! -Ησυχία, παρακαλώ!
-Εξωφρενικό!
Ησυχία, παρακαλώ!
Έχω πληροφορίες ότι στο νοσοκομείο είχατε ένα μπουκάλι αλκοόλ πάνω σας.
Ναι. Μου το έδωσε ο υπάλληλος της πρεσβείας.
Και; Το ήπιατε μαζί;
Με συγχωρείτε.
Μπορούμε να αφήσουμε αυτήν τη θεωρία ότι το πλήρωμα ήταν μεθυσμένο;
Δεν αποφασίζετε εσείς ποιες θεωρίες εξετάζουμε εδώ.
Ενίσταμαι κατά των υπαινιγμών.
Καθίστε, παρακαλώ.
Κύριε Σκίρμουντ, μπορείτε να μας πείτε πώς γίνατε αξιωματικός;
Πήρα προαγωγή.
Δεν πήγατε ποτέ σε ναυτική σχολή;
Πήρα προαγωγή δουλεύοντας στη θάλασσα με τον πλοίαρχο Ουγασέβιτς.
Καλώς, αλλά πήρατε προαγωγή με διακριτική ευχέρεια.
Δεν ξέρω τι εννοείτε. Απέκτησα πείρα δουλεύοντας.
Θέλω να πω το εξής:
Έπρεπε να βρίσκεστε στη γέφυρα με μια τέτοια καταιγίδα;
Ο κυβερνήτης ήταν στη γέφυρα. Το ξέρετε, βρήκατε το πτώμα του εκεί.
Ίσως πήγε εκεί αφού το πλοίο είχε ήδη ανατραπεί.
Με συγχωρείτε. Δεν σας φαίνεται περίεργο που ένας τόσο έμπειρος κυβερνήτης
έκανε το λάθος
να στρέψει ένα ασταθές φέρι κόντρα στον άνεμο;
Δεν ξέρω. Ίσως δεν ήταν λάθος.
Μήπως δεν ήταν λάθος του κυβερνήτη;
Αυτό θα έλυνε τις αμφιβολίες του κου Μπίντερ,
που πιστεύει ότι ο Ουγασέβιτς παραήταν έμπειρος
για να κάνει κάτι τέτοιο.
Μήπως ήσασταν εσείς αυτός που έστρεψε και ανέτρεψε το πλοίο;
Αυτό είναι ανάκριση ή λιντσάρισμα;
Κύριε Τσελέι, καθίστε!
Ησυχία, παρακαλώ!
Θα ήθελα κι εγώ να ακούσω την απάντηση χωρίς υποδείξεις.
Δεν είμαστε εδώ για να ικανοποιούμε επιθυμίες.
Είμαστε εδώ για να εξακριβώσουμε τα αίτια του ναυαγίου.
Και τα γεγονότα είναι απλά.
Κι εσείς, κύριε Σκίρμουντ, πείτε μας τι έγινε.
Δεν ανέτρεψα εγώ το πλοίο!
Ο κυβερνήτης έστρεψε το πλοίο.
-Αναγκάστηκε να το στρέψει. -Γιατί;
Δεν ξέρω. Δεν ήμουν στη γέφυρα τότε.
Κύριε Σκίρμουντ, αν δεν ήσασταν στη γέφυρα τότε,
πώς ξέρετε ότι ο κυβερνήτης έστρεψε το πλοίο;
Κύριε!
Περιμένετε, παρακαλώ.
-Κύριε… -Δεν βύθισα εγώ το πλοίο!
Δεν το βύθισα εγώ!
Δεν το βύθισα εγώ.
Γιατί δεν μου λέτε τι συνέβη;
Γιατί αναγκάστηκε ο Ουγασέβιτς να στρέψει το πλοίο;
Κύριε Bίτολντ.
Η απάντηση είναι στις ηχογραφήσεις του Όστσι.
ΠΙΣΤΟΠΟΙΗΤΙΚΟ ΓΕΝΝΗΣΗΣ
ΑΣΦΑΛΕΙΑ ΖΩΗΣ ΒΙΤΟΛΝΤ ΣΚΙΡΜΟΥΝΤ
Έλα, ψιψίνα.
Έλα.
Ευχήσου μου καλή τύχη.
ΣΥΝΟΡΑ ΠΟΛΩΝΙΑΣ - ΓΕΡΜΑΝΙΑΣ
Σταθμέ Όστσι, εδώ Κέμπεν!
Φτάσαμε στο σημείο του ναυαγίου.
Επαναλάβετε, παρακαλώ.
Σταθμέ Όστσι, εδώ Κέμπεν.
Με συγχωρείτε. Αυτές είναι οι ηχογραφήσεις από τις 4:00 π.μ., σωστά;
Ναι, από τις 4:00 ως τις 5:15 π.μ.
Τι σκάφος είναι το Κέμπεν;
Πρέπει να κοιτάξω.
Ευχαριστώ.
Σταθμέ Όστσι, εδώ Κέμπεν!
Φτάσαμε στο σημείο του ναυαγίου.
Έχουμε το Χεβέλιους στα αριστερά μας. Ξεκινάμε τη διάσωση.
Δώσε μου τις συντεταγμένες σας.
Σταθμέ Όστσι, εδώ Κέμπεν!
Φτάσαμε στο σημείο του ναυαγίου.
Έχουμε το Χεβέλιους στα αριστερά μας. Ξεκινάμε τη διάσωση.
Δώσε μου τις συντεταγμένες σας.
Είμαστε 16 μίλια ανατολικά του Κόλικερ.
Δεκάξι μίλια ανατολικά του Κόλικερ.
Κέμπεν!
Εδώ Κέμπεν! Οι συνθήκες είναι δύσκολες.
Το σκάφος είναι μικρό. Φεύγουμε.
Κέμπεν!
Κατάλαβα καλά; Φεύγετε;
-Ναι. -Ελήφθη.
Δεν έχουμε πληροφορίες για το Κέμπεν.
Επικοινωνήσατε μαζί τους όμως, σωστά;
Ναι, αλλά δεν έχουμε πληροφορίες.
Μπορώ να έχω ένα αντίγραφο;
Πάρτε τις πρωτότυπες.
Δεν φτιάχνουμε αντίγραφα.
Θα μου τις στείλετε μετά;
Ευχαριστώ.
Μπούτζις. Παρακαλώ;
Είμαι ο Μπίντερ.
Κύριε, ακούστε με προσεκτικά.
Το Χεβέλιους ήταν σε πορεία σύγκρουσης με ένα γερμανικό σκάφος.
-Ο καπετάνιος έπρεπε να στρέψει το πλοίο. -Τι;
Πορεία σύγκρουσης; Μα πώς;
Δεν υπήρχαν άλλα σκάφη εκεί. Κανείς δεν ανέφερε τίποτα. Πώς το μάθατε;
Το συμπέρανα από τις ηχογραφήσεις του σταθμού Όστσι.
-Ηχογραφήσεις; -Ναι.
Από τη μέρα του ναυαγίου.
Τις έχω μαζί μου. Θα τις φέρω αύριο στη δίκη.
Κύριε, αυτό τα αλλάζει όλα. Καταλαβαίνετε;
Το άλλο σκάφος είχε προτεραιότητα.
Λίγο μετά το ναυάγιο, ο καπετάνιος λέει ότι το Χεβέλιους είναι στα αριστερά τους.
Μπορείτε να φύγετε.
Πρέπει να φύγω.
Τα λέμε αύριο.
Ξεχάσατε κάτι.
Ευχαριστώ.
Γαμώτο.
-Ο Μπίντερ ήταν; -Ναι.
Τι είπε;
Υπήρξε μια εξέλιξη.
Σήμερα είναι η τελευταία μέρα της δίκης.
Στη συνεχεία, το δικαστήριο θα βγάλει ετυμηγορία μέσα σε έναν μήνα.
Σχεδόν όλη η Πολωνία παρακολουθεί τη σημερινή συνεδρίαση.
Ειδικά οι κάτοικοι της περιοχής,
οι οικογένειες των θυμάτων και οι ναυτικοί.
Θα σας κρατάμε ενήμερους κατά τη διάρκεια της δίκης.
Πέντε λεπτά.
Πάμε.
Πού είναι ο Μπίντερ;
Κυρίες και κύριοι,
σήμερα το πρωί μάθαμε μια απίστευτα θλιβερή είδηση.
Χθες βράδυ, συνέβη ένα θανατηφόρο τροχαίο
που στέρησε τη ζωή ενός λαϊκού δικαστή μας,
του πλοιάρχου Πιοτρ Μπίντερ.
Γι' αυτό η σημερινή συνεδρίαση αναβάλλεται για αύριο.
Κυρία Γιόλα, μείνετε ως το τέλος.
Αρκετά. Θέλω να γυρίσω στην κόρη μου.
Αύριο όμως είναι η τελική αγόρευση.
Τι σημασία έχει;
-Να σας πετάξω εγώ τουλάχιστον; -Όχι.
Έχω να κάνω κάτι πρώτα κι εσείς πρέπει να ετοιμαστείτε.
Αντίο.
Αγάπη μου, είμαι στο Σβινοούστσιε, αλλά υπάρχει μια μικρή καθυστέρηση.
Ίσως να μη σαλπάρουμε τελικά.
Είχαμε κακοκαιρία τις τελευταίες μέρες.
ΔΕΚΑ ΩΡΕΣ ΠΡΙΝ ΤΟ ΣΗΜΑ ΚΙΝΔΥΝΟΥ
Μάλλον επειδή άφησα την Μπάμπα Γιάγκα στο αμάξι.
Χθες, ένα κύμα χτύπησε το πλάι τόσο δυνατά,
που βρήκαμε στην προβλήτα με την πρύμνη.
Τώρα προσπαθούν να επισκευάσουν τη ζημιά.
Δεν μ' αρέσει να ταξιδεύω υπό αυτές τις συνθήκες.
Δεν έφτιαξαν το σύστημα πρόωσης όπως είπαν.
Πες στην Άγκα ότι της πήρα τις σοκολάτες που ήθελε.
Αλλά πρέπει να διαβάσει αγγλικά.
Και συγγνώμη γι' αυτό που έγινε…
Όταν είμαι κουρασμένος, έχω νεύρα.
-Τι λες να πάμε για σκι όταν γυρίσω; -Αντρέι!
Αντρέι, έλα!
Ναι, έρχομαι! Περιμένετε!
Και γράψε το τσαρτ του Trójka Radio.
Υπάρχει μια κασέτα δίπλα στο καλάθι.
Πρέπει να φύγω.
Σας αγαπώ. Δώσε φιλιά σε όλους. Και στη Χάνια και τον Γιάνους.
Τα λέμε σε πέντε μέρες. Πολλά φιλιά.
Ο Αντρέι είναι αξιόπιστος. Τον εμπιστεύομαι απόλυτα.
-Δεν θα τσινήσει; -Όχι!
Ξέρω καλά τον Αντρέι.
Γεια σου, Αντρέι.
Γεια.
-Από δω ο κύριος Φέρεντς. -Πλοίαρχος Ουγασέβιτς.
-Άκου, υπάρχει ένα αίτημα από ψηλά. -Γίνεται να καθυστερήσει η αναχώρηση;
-Κι άλλο; -Λίγο ακόμη.
Οι συνθήκες είναι δύσκολες. Μπορεί να έχουμε θύελλα.
Περιμένουμε ένα διπλωματικό φορτίο.
Εσένα δεν σε τρομάζει ο καιρός.
-Αντρέι… -Τι;
Είναι πολύ σημαντικό.
Μπορείς;
Ίσως. Το Χεβέλιους μπορεί όμως;
Ευχαριστώ.
Έλα.
Σ' το είπα ότι όλα θα πάνε καλά. Ο Αντρέι είναι δικός μας άνθρωπος.
Ελάτε.
Τι επίσημη υποδοχή.
Σπανίως μεταφέρουμε υψηλά ιστάμενους.
-Και η κα Μάρτα… -Δώσε μου το χέρι σου.
-Πηγαίνετε με τον αρχιφροντιστή. -Γεια.
Και ο νεαρός μπορεί να περάσει απ' τη γέφυρα μετά, αν θέλει.
Ευχαριστώ.
Φοβάται λίγο. Δεν έχει ξαναταξιδέψει στο εξωτερικό.
Φυσικά. Μπορεί να τον προσέχει η Όλα.
-Ναι. -Θα πας με την Όλα;
-Έλα. -Ακολουθήστε με.
Πώς πάει; Τελειώνετε;
Ναι, τελειώσαμε!
Πες στον καπετάνιο ότι η μπουκαπόρτα επισκευάστηκε.
-Μα… -Άντε, κουνήσου.
Γεια σας.
Πώς είναι τα μάτια σου;
-Όπως στο δημοτικό. -Τέλεια.
Είχα ξεχάσει πόσο άσχημος είναι ο κόσμος.
-Όταν σας κοιτάω… -Γεια σου, Βάλντεκ.
Γεια.
Γεια σου, Ζάιντελ.
Καπετάνιε, η μπουκαπόρτα επισκευάστηκε.
Τότε, αρχίστε τη φόρτωση.
Μη βιαστείτε όμως, γιατί περιμένουμε άλλο ένα φορτίο.
Μάλιστα.
Τι φορτίο;
Κάτι για την πρεσβεία.
-Δεν κοιμάσαι πολύ, έτσι; -Βγάζει δόντια, οπότε κλαίει πολύ.
Μετακίνησε το λευκό φορτηγό στη θέση δύο.
-Αλλιώς, θα κλίνουμε στα δεξιά. -Εντάξει, κύριε Τσελέι.
Κύριε υποπλοίαρχε, ελάτε λίγο εδώ.
Σταμάτα!
-Τι συμβαίνει εδώ; -Τίποτα. Να κοιτάτε τη δουλειά σας.
-Αυτή είναι η δουλειά μου. -Αλήθεια; Ορίστε.
Γαμώτο.
Έλα!
Πάρκαρέ το στην πρύμνη, στη μέση.
-Πού να το παρκάρω; -Στην πρύμνη.
Εντάξει. Μάλιστα.
Κουράγιο. Μας περιμένει δύσκολη νύχτα.
Δυστυχώς, το ξέρω. Τι ώρα σαλπάρουμε;
Ευχαριστώ.
Σύντομα, ελπίζω.
Τι ώρα είναι;
Καπετάνιε, μπορώ να σας μιλήσω;
-Με συγχωρείτε. -Φυσικά.
Τι είναι;
-Έχουμε πρόβλημα. -Τι πρόβλημα;
Ένα φορτηγό είναι πιο βαρύ από το δηλωμένο βάρος του.
-Πόσο; -Τριάντα τόνοι.
-Τότε, πες του να αποβιβαστεί. -Βασικά, δεν μπορούμε.
Αυτό.
-Τι εκτόπισμα έχουμε; -Είμαστε στο όριο.
Και μένουν άλλα τρία φορτηγά.
Να μην επιβιβαστούν.
-Τέλος η φόρτωση; -Ναι.
Τέλος η φόρτωση. Επαναλαμβάνω, τέλος η φόρτωση.
Τέλος η φόρτωση!
-Τι εννοείτε; Πλάκα κάνετε; -Είναι απόφαση του καπετάνιου.
Πρέπει να παραδώσω το φορτίο.
Πάρε το επόμενο φέρι. Έτσι είναι η ζωή.
Μη γαμήσω!
-Τι είπε; -Δεν θα ταξιδέψουμε.
Απαράδεκτο!
Εντάξει, φεύγουμε.
Έχουμε τρεις ώρες καθυστέρηση.
Ανωτέρα βία. Τι να κάνουμε;
-Θα πλεύσουμε με τέσσερις μηχανές. -Δεν είμαι σίγουρος…
Καπετάνιε, οι Γερμανοί είπαν κάτι
για έναν τυφώνα κοντά στο Αρκόνα.
Τυφώνα;
Λιμεναρχείο, εδώ Χεβέλιους.
Ναι, Αντρέι, σ' ακούω.
Ξέρετε τίποτα για έναν τυφώνα; Το είπαν οι Γερμανοί στον ασύρματο.
Δεν ξέρουμε τίποτα. Οι άνεμοι είναι ισχυροί, αλλά μέχρι εκεί.
Εδώ δεν είναι Καραϊβική.
Σάλπαραν όλα τα πλοία;
Όλα καλά. Μπορείτε να σαλπάρετε.
Ευχαριστώ.
Βάλτε μπρος τέσσερις μηχανές και δύο απωθητές.
-…η γυναίκα μου. -Ναι.
Τώρα λέει ότι ζουν στο Στρέλιν.
Περίμενε… Εντάξει.
Πάντα μαγειρεύει τέλεια.
Σηκώστε τη ράμπα. Λύστε τους κάβους.
Η ράμπα σηκώθηκε.
Εντάξει η αριστερή πλευρά.
Εντάξει η πλώρη.
Σαλπάρουμε.
Κλείνω την μπουκαπόρτα.
Κλείνουμε την μπουκαπόρτα.
Έχουμε 13, γαμώτο.
Η μπουκαπόρτα έκλεισε.
Πάρε το πηδάλιο. Πορεία 055.
Παίρνω το πηδάλιο. Πορεία 055.
Πορεία 055.
ΕΙΣΟΔΟΣ ΛΙΜΑΝΙΟΥ ΣΒΙΝΟΟΥΣΤΣΙΕ 4,5 ΩΡΕΣ ΠΡΙΝ ΤΟ ΣΗΜΑ ΚΙΝΔΥΝΟΥ
Η σούπα σας.
-Ευχαριστώ. -Καλή όρεξη.
-Φάγατε σούπα; -Ναι.
-Τι προτιμάτε; -Μοσχάρι.
Σας μιλάει ο κυβερνήτης. Τέλος η πλοήγηση.
Διατηρήστε τις τέσσερις μηχανές εν λειτουργία.
Έχεις βάρδια ως τις 2:00 π.μ. Μετά αναλαμβάνει ο Βίτεκ.
Διατήρηση πορείας 355. Αν βγεις εκτός πορείας, 350.
Μάλιστα.
Αν συμβεί κάτι, φώναξέ με.
-Καληνύχτα. -Καληνύχτα.
Τα δυστυχήματα όπως η βύθιση του πλοίου Ιωάννης Χεβέλιους
ποτέ δεν έχουν μόνο μία αιτία.
Δεν υπάρχει ποτέ μόνο ένας υπεύθυνος.
Υπάρχουν πολλοί παράγοντες πίσω από μια τραγωδία.
Πρέπει να συντρέξουν πολλές ατυχείς συμπτώσεις
για να προκληθεί ένα ναυάγιο.
14 ΙΑΝΟΥΑΡΙΟΥ ΤΡΕΙΣ ΩΡΕΣ ΠΡΙΝ ΤΟ ΣΗΜΑ ΚΙΝΔΥΝΟΥ
Γιατί γέρνει τόσο πολύ, γαμώτο;
Γιατί φυσάει πολύ.
Υποπλοίαρχε! Αν δεν το ισιώσουν, δεν μπορούμε να το κάνουμε σωστά!
Γέφυρα, εδώ Τσελέι.
Τι τρέχει, Μάρεκ;
Πρέπει να το ισιώσετε. Δεν μπορούμε να δουλέψουμε μ' αυτήν την κλίση.
Εντάξει.
Θα στρίψουμε δεξιά. Θα αλλάξω τις δεξαμενές έρματος.
Ειδοποίησέ με όταν είναι όλα δεμένα.
-Πορεία 030. -Πορεία 030.
Εντάξει, πορεία 030.
Ζάιντελ.
Ζάιντελ, εδώ γέφυρα. Άνοιξε την αριστερή δεξαμενή.
Ελήφθη. Όβερ!
Γεια σας.
-Τι τρέχει; -Κουνάει λίγο.
Πορεία 030, νοτιοδυτικός άνεμος, οχτώ μποφόρ.
Διόρθωσα την κλίση με τις δεξαμενές έρματος.
Οι βαλβίδες έχουν κλείσει. Προσθέτουν κι άλλες αλυσίδες.
Ο άνεμος μας έβγαλε λίγο εκτός πορείας.
Μόλις τελειώσει ο Μάρεκ, διόρθωσε την πορεία.
Ταχύτητα 13,5 κόμβοι. Φώναξέ με αν συμβεί κάτι.
Υπάρχουν άλλα σκάφη;
Όχι, δεν λάβαμε σήμα.
-Καληνύχτα. -Καληνύχτα.
Μάρεκ, πώς πάει; Τα δέσατε όλα;
Ναι, όλα εντάξει. Ευχαριστώ.
-Τα φορτηγά κουνιούνται πολύ; -Σαν φτερά στον άνεμο.
Γαμημένη καταιγίδα.
ΒΑΛΤΙΚΗ ΘΑΛΑΣΣΑ 30 ΛΕΠΤΑ ΠΡΙΝ ΤΟ ΣΗΜΑ ΚΙΝΔΥΝΟΥ
Συνεχίζουμε εκτός πορείας.
-Θα στρίψουμε λίγο ακόμη. Πορεία 335. -Πορεία 335.
-Τέλεια.
Χεβέλιους!
Τι ήταν αυτό;
Δεν ξέρω.
Χεβέλιους!
Εδώ Κέμπεν!
Χεβέλιους, εδώ Κέμπεν!
Είμαστε στα δεξιά σας!
Είστε σε πορεία σύγκρουσης!
Γαμώτο.
Είμαστε στα δεξιά σας!
Τι συμβαίνει; Γιατί επιβραδύνουμε;
-Είμαστε σε πορεία σύγκρουσης. -Τι εννοείς;
-Πώς είναι δυνατό; -Δεν ξέρω! Μια γερμανική τράτα.
Δεν την είδατε νωρίτερα; Τι διάολο έκανες;
-Επιβράδυνα γιατί… -Γιατί; Επιβράδυνες σε καταιγίδα;
Αυτό δεν βοηθάει. Θα το εμβολίσουμε.
Αναλαμβάνω εγώ. Πρέπει να επιταχύνουμε.
-Όλο αριστερά. -Όλο αριστερά.
Τι συμβαίνει;
Όλο αριστερά!
Πηδάλιο στο φτερό.
Πες στο μηχανοστάσιο να ανοίξουν τους απωθητές.
Ανοίξτε τους απωθητές τώρα!
Οι απωθητές άνοιξαν.
Γιατί γέρνουμε, γαμώτο;
Όλο το νερό είναι στην αριστερή δεξαμενή.
Γιατί δεν το ανέφερες; Στείλτε το στη δεξιά δεξαμενή!
Ζάιντελ, άνοιξε τη δεξιά δεξαμενή.
Τι διάολο;
Γαμώτο!
Γιατί δεν μειώνεται η κλίση;
Τι γίνεται με τις δεξαμενές;
-Τι συμβαίνει; -Δεν έχω ιδέα!
Πήγαινε να δεις!
Η κλίση αυξάνεται.
Πόσες μοίρες;
Είκοσι και αυξάνεται.
Προσοχή, πλήρωμα και επιβάτες! Σας μιλά ο καπετάνιος.
Σημαίνω συναγερμό εκκένωσης.
Επαναλαμβάνω, σημαίνω συναγερμό εκκένωσης.
Με τέτοια κύματα και εισροή νερού από παντού,
τα ραντάρ υπολειτουργούν.
Δεν εντοπίζουν όλα τα αντικείμενα. Ειδικά αν το σκάφος είναι μικρό.
Όπως το γερμανικό σκάφος που ξαφνικά εμφανίστηκε επικίνδυνα κοντά στο φέρι.
Ήταν σε πορεία σύγκρουσης με το καθυστερημένο Χεβέλιους.
Το γερμανικό σκάφος είχε προτεραιότητα, γι' αυτό έπρεπε να στρίψουν.
Εξωτερικοί παράγοντες προκάλεσαν το ναυάγιο.
Τα προβλήματα του πλοίου,
η έλλειψη πληροφοριών για τις καιρικές συνθήκες στη Βαλτική
και η κακοτυχία.
Όχι η ανικανότητα του κυβερνήτη.
Η συμπεριφορά του ήταν υποδειγματική.
Έδωσε προτεραιότητα.
Σας παρακαλώ, πείτε μου.
Έχετε αποδεικτικά στοιχεία γι' αυτήν τη θεωρία;
Δυστυχώς, όχι.
Κάηκαν μαζί με το αμάξι του Πιοτρ Μπίντερ.
Έχει κανείς άλλος άλλες ερωτήσεις;
Ευχαριστούμε, κύριε συνήγορε.
Αφού εξετάστηκαν όλα τα στοιχεία και τεκμήρια,
καθώς και οι καταθέσεις των μαρτύρων και ενδιαφερομένων,
η επιτροπή του Ναυτικού Δικαστηρίου στο Στάργκαρντ Στσετσίνσκι
κρίνει
ότι ο πλοίαρχος του Χεβέλιους, Αντρέι Ουγασέβιτς, που πέθανε τραγικά,
ευθύνεται για το ναυάγιο.
Καθίστε, παρακαλώ.
Ο πλοίαρχος παραμέλησε τα καθήκοντά του.
Έδειξε έλλειψη υπευθυνότητας
παίρνοντας ριψοκίνδυνες αποφάσεις κατά τη διάρκεια μιας καταιγίδας.
Ενώ το πλήρωμά του
δεν τήρησε τα πρωτόκολλα υγείας και ασφάλειας.
Αυτό είναι ψέμα.
Ησυχία, παρακαλώ.
Το Ιωάννης Χεβέλιους είχε ελαττώματα,
για τα οποία είναι επίσης υπεύθυνος ο εφοπλιστής.
Επιπλέον, οι καιρικές συνθήκες εκείνο το βράδυ ήταν όντως δύσκολες.
Ωστόσο, οι παραλείψεις του πληρώματος
και η ακατανόητη απόφαση του κυβερνήτη να στρέψει το πλοίο κόντρα στον άνεμο
ήταν οι καθοριστικοί παράγοντες σε αυτό το ναυάγιο.
Γαμώτο.
Γέφυρα! Μ' ακούτε;
Εδώ γέφυρα.
Άνθρωπος στη θάλασσα στα αριστερά!
-Άνθρωπος στη θάλασσα! -Ελήφθη!
Πέτα το σωσίβιο!
Βγήκε η ετυμηγορία;
Θες να πάμε ένα ταξίδι;
Πάμε για σκι;
Θέλω να γίνω πλοίαρχος.
Έχεις χρόνο να το σκεφτείς.
Καλημέρα.
ΤΟ ΝΑΥΑΓΙΟ ΤΟΥ "ΧΕΒΕΛΙΟΥΣ" ΟΔΗΓΗΣΕ ΣΤΗΝ ΕΝΙΣΧΥΣΗ ΤΗΣ ΑΡΧΗΣ
ΟΤΙ Ο ΚΥΒΕΡΝΗΤΗΣ ΤΟΥ ΠΛΟΙΟΥ ΑΠΟΦΑΣΙΖΕΙ ΓΙΑ ΤΗΝ ΑΝΑΧΩΡΗΣΗ ΤΟΥ.
ΤΟ 2005 ΟΙ ΧΗΡΕΣ ΤΩΝ ΝΑΥΤΙΚΩΝ ΚΕΡΔΙΣΑΝ ΜΙΑ ΑΓΩΓΗ ΚΑΤΑ ΤΟΥ ΚΡΑΤΟΥΣ.
ΤΟ ΕΥΡΩΠΑΪΚΟ ΔΙΚΑΣΤΗΡΙΟ ΑΝΘΡΩΠΙΝΩΝ ΔΙΚΑΙΩΜΑΤΩΝ
ΕΚΡΙΝΕ ΟΤΙ ΤΡΙΑ ΔΙΚΑΣΤΗΡΙΑ ΔΕΝ ΧΕΙΡΙΣΤΗΚΑΝ ΤΗΝ ΥΠΟΘΕΣΗ ΑΜΕΡΟΛΗΠΤΑ.
Η ΓΙΟΛΑΝΤΑ ΟΥΓΑΣΕΒΙΤΣ ΔΕΝ ΘΕΛΗΣΕ ΝΑ ΣΥΜΜΕΤΑΣΧΕΙ ΣΤΗ ΔΙΚΗ.
Η ΥΠΟΘΕΣΗ "ΧΕΒΕΛΙΟΥΣ" ΠΑΡΑΜΕΝΕΙ ΑΝΕΞΗΓΗΤΗ ΜΕΧΡΙ ΣΗΜΕΡΑ.
ΤΟ 2025 ΑΝΑΓΝΩΡΙΣΤΗΚΕ ΕΝΑ 56ο ΘΥΜΑ ΤΟΥ ΝΑΥΑΓΙΟΥ,
Η 17ΧΡΟΝΗ ΚΟΡΗ ΕΝΟΣ ΑΥΣΤΡΙΑΚΟΥ ΟΔΗΓΟΥ ΦΟΡΤΗΓΟΥ.
ΛΙΣΤΑ ΘΥΜΑΤΩΝ ΤΟΥ ΝΑΥΑΓΙΟΥ ΤΟΥ "ΧΕΒΕΛΙΟΥΣ"
Υποτιτλισμός: Γιώργος Μακράκης